./data/phi1017/phi015/phi1017.phi015.perseus-lat2.xml
Vides quosdam optantes mortem, et quidem magis quam rogari solet vita  Nescio utros existimem maiorem nobis animum dare, qui deposcunt mortem an qui hilares eam quietique opperiuntur, quoniam illud ex rabie interdum ac repentina indignatione fit, haec ex iudicio certo tranquillitas est  Venit aliquis ad mortem iratus; mortem venientem nemo hilaris excipit, nisi qui se ad illam diu composuerat